CELEX: 32008D0088
Language: sk
Date: 2008-01-28 00:00:00
Title: 2008/88/ES: Rozhodnutie Komisie z  28. januára 2008 , ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku uskutočňovať plány ozdravenia od klasického moru ošípaných u diviakov a núdzového očkovania diviakov proti klasickému moru ošípaných [oznámené pod číslom K(2008) 319]

1.2.2008   
            
            
               SK
            
            
               Úradný vestník Európskej únie
            
            
               L 28/34
            
         
      ROZHODNUTIE KOMISIE
   
   z 28. januára 2008,
   ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku uskutočňovať plány ozdravenia od klasického moru ošípaných u diviakov a núdzového očkovania diviakov proti klasickému moru ošípaných
   [oznámené pod číslom K(2008) 319]
   (Iba slovenské znenie je autentické)
   (2008/88/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1 a článok 20 ods. 2,
   keďže:
   
               (1)
            
            
               Rozhodnutie Komisie 2005/59/ES z 26. januára 2005, ktorým sa schvaľujú plány eradikácie klasického moru ošípaných u diviačej zveri a núdzového očkovania takýchto ošípaných na Slovensku (2), sa prijalo ako jedno z opatrení na boj proti klasickému moru ošípaných.
            
         
               (2)
            
            
               Slovensko práve informovalo Komisiu, že na území v pôsobnosti regionálnej veterinárnej a potravinovej správy Trenčín (okresy Trenčín a Bánovce nad Bebravou), Prievidza (okresy Prievidza a Partizánske) a Púchov (len okres Ilava) došlo k ozdraveniu od klasického moru ošípaných u diviakov. V dôsledku toho by sa schválené plány ozdravenia od klasického moru ošípaných u diviakov a núdzového očkovania týchto diviakov proti tejto nákaze nemali v týchto oblastiach ďalej uplatňovať.
            
         
               (3)
            
            
               Slovensko takisto informovalo Komisiu o najnovšom vývoji klasického moru ošípaných u diviakov a výskyte tejto nákazy v okrese Nové Zámky. Na základe dostupných epidemiologických informácií by sa opatrenia plánu na ozdravenie od klasického moru ošípaných u diviakov mali rozšíriť na časť okresov Nové Zámky, Komárno a Levice.
            
         
               (4)
            
            
               V záujme transparentnosti právnych predpisov Spoločenstva by sa územia uvedené v prílohe k rozhodnutiu 2005/59/ES, na ktoré sa vzťahujú tieto opatrenia, mali nahradiť znením uvedeným v prílohe k tomuto rozhodnutiu.
            
         
               (5)
            
            
               Rozhodnutie 2005/59/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/59/ES sa nahrádza znením uvedeným v prílohe k tomuto rozhodnutiu.
   Článok 2
   Toto rozhodnutie je určené Slovenskej republike.
   
      V Bruseli 28. januára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 316, 1.12.2001, s. 5. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).
   
      (2)  Ú. v. EÚ L 24, 27.1.2005, s. 46. Rozhodnutie naposledy zmenené a doplnené rozhodnutím 2006/20/ES (Ú. v. EÚ L 15, 20.1.2006, s. 48).
   
      PRÍLOHA
      
         
            „PRÍLOHA
            1.   Oblasti, kde sa má uplatňovať plán na ozdravenie od klasického moru ošípaných u diviakov:
            Územie v pôsobnosti regionálnych veterinárnych a potravinových správ (RVPS) Žiar nad Hronom (do ktorého patria okresy Žiar nad Hronom, Žarnovica a Banská Štiavnica), Zvolen (do ktorého patria okresy Zvolen, Detva a Krupina), Lučenec (do ktorého patria okresy Lučenec a Poltár), Veľký Krtíš (do ktorého patrí okres Veľký Krtíš), Komárno (do ktorého patrí územie nachádzajúce sa východne od cesty prvej triedy I/64, severne od hraníc s Maďarskom a západne od okresu Nové Zámky), Nové Zámky (do ktorého patrí územie nachádzajúce sa východne od okresu Komárno a východne od cesty prvej triedy I/64, južne od cesty prvej triedy I/75 a severne od hranice s Maďarskom) a Levice [do ktorého patrí územie nachádzajúce sa východne od okresu Nové Zámky a východne od cesty prvej triedy I/66 (E77), južne od cesty prvej triedy I/75, severne od hranice s Maďarskom a západne od okresu Veľký Krtíš].
            2.   Oblasti, kde sa má uplatňovať plán núdzového očkovania proti klasickému moru ošípaných u diviakov:
            Územie v pôsobnosti regionálnych veterinárnych a potravinových správ (RVPS) Žiar nad Hronom (do ktorého patria okresy Žiar nad Hronom, Žarnovica a Banská Štiavnica), Zvolen (do ktorého patria okresy Zvolen, Detva a Krupina), Lučenec (do ktorého patria okresy Lučenec a Poltár), Veľký Krtíš (do ktorého patrí okres Veľký Krtíš).“